DA Den Europæiske Unions Tidende C 49/18

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Tartas-tilladelsen« og »Éauze-tilladelsen«)

(EØS-relevant tekst)

2013/C 49/11

Ved ansøgning af 1. oktober 2010 har virksomheden GAS2GRiD Ltd, hvis hovedsæde er beliggende på adressen Level 3, 10 Bridge Str., Sydney, NSW 2000, (Australien), anmodet om eksklusiv tilladelse til i en periode på fem (5) år at efterforske flydende eller gasformige kulbrinter, benævnt »Tartas-tilladelsen«, i en del af departementet Landes.

Tilladelsen omfatter et område afgrænset af de udsnit af meridianer og breddeparalleller, som mødes i de toppunkter, der i nedenstående tabel defineres ved deres geografiske koordinater i nygrader, idet nulmeridianen går gennem Paris.

Toppunkt Vestlig længde Nordlig bredde A 4,10 48,90 B 3,10 48,90 C 3,10 48,60 D 3,60 48,60 E 3,60 48,50 F 3,50 48,50 G 3,50 48,40 H 3,70 48,40 I 3,70 48,50 J 3,90 48,50 K 3,90 48,40 L 4,10 48,40 M Skæringspunktet mellem parallellen 48,88 gr N og Atlanterhavets kystlinje

M til A: Atlanterhavets kystlinje.

Det her afgrænsede område dækker et areal på cirka 2 822 km2.

Ved ansøgning af 1. november 2010 har samme virksomhed GAS2GRiD Ltd anmodet om eksklusiv tilladelse til i en periode på fem (5) år at efterforske flydende eller gasformige kulbrinter, benævnt »Éauze-tilladelsen«, i en del af departementerne Haute-Garonne, Gers, Landes, Lot-et-Garonne og Tarn-et-Garonne.

Tilladelsen omfatter et område afgrænset af de udsnit af meridianer og breddeparalleller, som mødes i de toppunkter, der i nedenstående tabel defineres ved deres geografiske koordinater i nygrader, idet nulmeridianen går gennem Paris.

Toppunkt Vestlig længde Nordlig bredde A 3,10 49,00 B 2,30 49,00 C 2,30 48,70 D 1,50 48,70 E 1,50 48,60 F 1,30 48,60 G 1,30 48,50 H 2,60 48,50 I 2,60 48,70 J 2,70 48,70 K 2,70 48,80 L 3,10 48,80

Det her afgrænsede område dækker et areal på cirka 3 172 km2.

Indgivelse af ansøgninger og tildelingskriterier

De oprindelige og konkurrerende ansøgere skal dokumentere, at de opfylder betingelserne for at få tilladelserne. Betingelserne er fastsat ved artikel 4 og 5 i det ændrede dekret 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved det ændrede dekret 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

De konkurrerende ansøgninger stiles til ministeriet for økologi, bæredygtig udvikling og energi på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 18. oktober 2012 for Tartas-ansøgningen og senest den 5. november 2012 for Éauze-ansøgningen.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i mineloven »code minier« og dekret 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (den franske statstidende — Journal officiel de la République Française af 3. juni 2006).

Yderligere oplysninger kan fås ved henvendelse til ministeriet for økologi, bæredygtig udvikling og energi: Ministère de l'écologie, du developpement durable et de l’énergie Direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France, Tlf. +33 140819529

De ovennævnte lovregler findes på webportalen Légifrance på adressen: http://www.legifrance.gouv.fr